Loop oor dié glasvloer, 100 verdiepings hoogEdge at Hudson Yards in New York (Foto: Eli Parry/Edge) Toeriste sal binnekort New York kan beleef soos nog nooit vantevore nie, danksy ŉ nuwe uitsigdek, byna 350 meter bo die grond. Edge at Hudson Yards, die buitelug-waarnemingsdek, is 100 verdiepings bo die grond en bied ŉ panoramiese uitsig oor die stad se wolkekrabbers. Hudson Yards is die hoogste buitelug-waarnemingsdek in die westelike halfrond. Jason Horkin, direkteur van Hudson Yards Experiences, sê die dek het verskeie “adrenalien-elemente”, insluitend ŉ glasvloer wat duiselingwekkende selfies sal verseker. Glasmure, wat 2,7 meter hoog is, vorm ŉ hoek sodat besoekers daarteen kan leun vir ŉ ekstra angswekkende ervaring. ŉ Sjampanjekroeg op die 100ste verdieping van Edge at Hudson Yards sal drankies en snoepgoed aanbied. “Jy het New York nog nooit só beleef nie,” sê Horkin. “Dit sal voel of jy op lug loop.” Edge maak sy deure oop op 11 Maart 2020 en kaartjies is beskikbaar op die webwerf. Kaartjies kos tussen $36 (ongeveer R520) en $56 (ongeveer R814) vir volwassenes as jy dit aanlyn koop. Klik hier as die video nie direk in jou webblaaier wil speel nie.